KOMISIJOS REGLAMENTAS (EB) Nr. 490/2005
2005 m. kovo 29 d.
dėl Tarybos reglamento (EB) Nr. 1788/2003 I priede 2004-2005 metams nustatytų nacionalinių referencinių kiekių paskirstymo į „pristatymus“ ir „pardavimus tiesiogiai vartoti“
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1778/2003, nustatantį mokestį pieno ir pieno produktų sektoriuje (1), ypač į jo 6 straipsnio 4 dalį ir 8 straipsnį,
kadangi:
(1)
Reglamente (EB) Nr. 1778/2003 numatyta, kad valstybė narė nustato gamintojo individualius referencinius kiekius; kad gamintojai gali turėti vieną ar du individualius referencinius kiekius - vieną pristatymams, o kitą pardavimams tiesiogiai vartoti - ir šie kiekiai gali būti perkelti iš vieno referencinio kiekio į kitą gamintojui pateikus tinkamai pagrįstą prašymą.
(2)
Pagal 2004 m. kovo 30 d. Komisijos reglamento (EB) Nr. 595/2004, nustatančio išsamias taisykles taikant Tarybos reglamentą (EB) Nr. 1778/2003, nustatantį mokestį pieno ir pieno produktų sektoriuje, 25 straipsnio 1 dalį (2) Belgija, Danija, Vokietija, Graikija, Ispanija, Prancūzija, Airija, Italija, Liuksemburgas, Nyderlandai, Austrija, Portugalija, Suomija, Švedija ir Jungtinė Karalystė pranešė Komisijai apie individualių referencinių kiekių padalijimą į pristatymus ir pardavimus tiesiogiai vartoti taikant Reglamento (EB) Nr. 1778/2003 6 straipsnio 1 dalį.
(3)
Čekijos Respublikai, Estijai, Kiprui, Latvijai, Lietuvai, Vengrijai, Maltai, Lenkijai, Slovėnijai ir Slovakijai individualių referencinių kiekių pagrindas nustatytas Reglamento (EB) Nr. 1788/2003 I priedo f lentelėje.
(4)
Pagal Reglamento (EB) Nr. 595/2004 25 straipsnio 2 dalį Belgija, Čekijos Respublika, Danija, Vokietija, Estija, Graikija, Ispanija, Prancūzija, Airija, Italija, Kipras, Latvija, Lietuva, Liuksemburgas, Vengrija, Nyderlandai, Austrija, Portugalija, Slovakija, Suomija, Švedija ir Jungtinė Karalystė pranešė apie kiekius, kurie gamintojų prašymu buvo galutinai paskirstyti į individualius referencinius kiekius pristatymams ir pardavimams tiesiogiai vartoti.
(5)
Reglamento (EB) Nr. 1788/2003 6 straipsnio 4 dalyje numatyta, kad Suomijos nacionalinio referencinio kiekio dalis, paskirta šio Reglamento 1 straipsnyje nurodytiems pristatymams, gali būti padidinta ne daugiau kaip iki 200 000 tonų siekiant kompensuoti SLOM gamintojams. Pagal 1995 m. kovo 29 d. Komisijos reglamento (EB) Nr. 671/95 dėl konkrečių referencinių kiekių paskyrimo tam tikriems Austrijos ir Suomijos pieno bei pieno produktų gamintojams (3) 6 straipsnį Suomija pranešė apie kiekius 2004-2005 prekybos metams.
(6)
Todėl reikia nustatyti reglamento (EB) Nr. 1788/2003 I priede nurodytų nacionalinių referencinių kiekių, taikomų 2004 m. balandžio 1 d.-2005 kovo 31 d. laikotarpiui, paskirstymą į „pristatymus“ ir „pardavimus tiesiogiai vartoti“.
(7)
Šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1788/2003 I priede nustatytų nacionalinių referencinių kiekių, taikomų 2004 m. balandžio 1 d.-2005 kovo 31 d. laikotarpiui, paskirstymas į „pristatymus“ ir „pardavimus tiesiogiai vartoti“ nustatomas šio reglamento priede.
2 straipsnis
Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. kovo 29 d.